**Αγαπητοί φίλοι και φίλες ,**

Θα ήθελα να σας ευχαριστήσω για την τιμή να με εκλέξετε ως επικεφαλής τηςπαράταξης ΠΕΝΤΕΛΗ ΠΟΛΗ ΠΡΟΤΥΠΟ.

Της παράταξης:

* Που θέλει να παίξει σημαντικό ρόλο στα δρώμενα του Δήμου Πεντέλης.
* Που θέλει και πρέπει να ριζώσει μέσα στην τοπική κοινωνία.
* Που φιλοδοξεί με τις προτάσεις και τις πρωτοβουλίες της να συμβάλει στην ενίσχυση και την επανατοποθέτηση του ρόλου της τοπικής αυτοδιοίκησης στη χώρα μας και στην κοινωνία.

Μιας παράταξης που είναι και θα παραμείνειπαράταξη των μελών της και όχι του επικεφαλής της.

Μιας παράταξης με παρόν και μέλλον, με συνέχεια, με όραμα και προοπτική.

Ακριβώς γι αυτό το λόγο ακολουθήσαμε και θα ακολουθούμε διαδικασίες:

* Που ενισχύουν τη δημοκρατική της λειτουργία,
* Που προϋποθέτουν και βασίζονται στην ενεργή συμμετοχή όλων,
* Που λαμβάνουν υπόψη και αξιοποιούν κάθε άποψη που εκφράζεται,
* Που συνθέτουν λύσεις μέσα από την αναζήτηση, το διάλογο και τις διαφορετικές προσεγγίσεις,
* Που σαν κριτήριο για οποιαδήποτε απόφαση της έχει:
* Τον πολίτη και τις ανάγκεςτου
* Την προστασία του περιβάλλοντος και την αντιμετώπιση της κλιματικής κρίσης
* Την ενίσχυση της κοινωνικής συνοχής και την ανάπτυξη της κοινωνικής αλληλεγγύης
* Τιςδιαφανείς διαδικασίες και την προάσπιση του δημόσιου και κοινωνικού συμφέροντος

**Αγαπητοί φίλοι και φίλες,**

Η Πεντέλη είναι ένας Δήμος που βρίσκεται σε μια από τις πιο προικισμένες περιοχές του λεκανοπεδίου της Αττικής.

Με σημαντική ιστορία,με φυσικές ομορφιές αλλά και με πολλά προβλήματα και αδυναμίες.

Προβλήματα που δυστυχώς τα τελευταία χρόνια, αντί να επιλύονται, μεγεθύνονται από:

* την απουσίαοράματος και σχεδιασμού των δημοτικών αρχών,

όπου από την αδιαφορία και την εγκατάλειψη των προηγούμενων χρόνων οδηγούμαστε στηνάνευ όρων εκποίησηκαι εξυπηρέτηση συμφερόντων.

* την υιοθέτηση με αδιαφανή λειτουργία, αδιέξοδων, αμφιλεγόμενων καιαποσπασματικώνεπιλογώνπου καταστρέφουν το περιβάλλον, εκχωρούν δημόσιες υπηρεσίες σε τρίτους και εκτινάσσουν τα δημοτικά τέλη στα ύψη,

Κλασικά τα παραδείγματατων συμβάσεων παραχώρησης, μέρους της καθαριότητας, του επαγγελματικού προσανατολισμού, της σύμβασης με τις ψηφιακές μετρήσεις σε κάθε δημόσιο κτίριο,κλπ

* την έλλειψη δράσεων και δομών κοινωνικής στήριξης, ακόμη και στη περίοδο της πανδημίας.

Αντίθετα ο Δήμος μίσθωσετην πτέρυγα Μπόμπολα του Νοσοκομείου Αμαλία Φλέμιγκ, αλλάζοντας τη χρήση του, για να δοθεί άλλοθι στην κυβέρνηση και να μην επανέλθει στο σύστημα υγείας και στη μάχη κατά του Covid παρά τον αρχικόσχεδιασμό της ίδιας της κυβέρνησης

* την εγκατάλειψη και υποβάθμιση του δημόσιου χώρου,

Ο Δήμος μας πρέπει να είναι «πρωταθλητής» στο χαμηλόβαθμό αξιοποίησης δημοτικών και δημόσιων εκτάσεων πρασίνου στον αστικό ιστό.

Χαρακτηριστικό το παράδειγμα του ΝΙΕΝ όπου μετά από 2,5 χρόνια παραχώρησης:

όχι μόνο δεν έχει γίνει καμία προσπάθεια αξιοποίησης του χώρου γιανα το χαίρονται οι κάτοικοι της περιοχής αλλάφαίνεται να σιγοντάρει τη προσπάθεια της κυβέρνησης για εκποίηση του χώρου,αφούήδη μιλούν για μια επιζήμια παραχώρηση προς το Δήμο.

* την κακοποίηση τωνρεμάτων και του Πεντελικού,

Είναι χαρακτηριστικά τα παραδείγματα:

* + της χωροθέτησης ΣΜΑ εντός της Ζώνης Α’ Προστασίας του ρέματος Πεντέλης-Χαλανδρίου, καθώς και εντός της Ζώνης Α’ προστασίας του Πεντελικού και
  + της κατασκευής των φαραωνικών έργωνστο Πεντελικό που εξαγγέλλονταιαδιαφορώντας για τις επιπτώσεις.

Το αποτέλεσμα είναι η πόλη να:

* Έχει μεγάλες ελλείψεις σε κοινωνικές υποδομές, σε ελεύθερους οργανωμένους χώρους
* Είναιεχθρική στους πεζούς, στους ποδηλάτες και ιδιαίτερα στα ανάπηρα και εμποδιζόμενα άτομα και φυσικά
* Είναι ουραγός σε θέματα ανακύκλωσης, αξιοποίησης νέων τεχνολογιών και αντιμετώπισης της κλιματικής κρίσης.

Το επίπεδο του πολιτικού διαλόγου είναι φτωχό.Δεν επιδιώκεται η σύνθεση των απόψεων και η αναζήτηση λύσεων - κοινά αποδεκτών.

Καλλιεργείται και συντηρείται ο εθισμός των πολιτών:

* στην αδιαφορία για τα κοινά,
* στην ατομική περιχαράκωση και
* στην πρόσληψη της καθημερινής ζωής και της πολιτικής με όρους θεάματος.

Έχει κοπεί κάθε γέφυρα συνεννόησης στο Δημοτικό Συμβούλιο ακόμη και στα αυτονόητα.

Το παράδειγμα της απόδοσης φόρου τιμής στονπαγκόσμιο συνθέτη και αγωνιστή Μίκη Θεοδωράκη είναι χαρακτηριστικό

Κατέβηκαν στο ΔΣ και ψηφίστηκαν χωριστά 2 προτάσεις.Δεν έγινε καμία συνεννόηση ούτε κατά τη διάρκεια της συνεδρίασηςγια ομόφωνη απόφαση, όπως ταίριαζε στον αγωνιστή της ενωμένης αντίστασηςτου λαού μας και στο δημιουργό που η μουσική και το έργο του ενώνει όλους τους ΄Έλληνες.

**Αγαπητοί φίλοι και φίλες,**

Αυτή η κατάσταση δεν μπορεί και δεν πρέπει να συνεχιστεί.

***Υπάρχει η ανάγκη για ανασύνθεση του αυτοδιοικητικού χάρτη του Δήμου.***

Για απεμπλοκήαπό το αδιέξοδο παρελθόν και όσους το εκφράζουν.

Η ΠΕΝΤΕΛΗ ΠΟΛΗ ΠΡΟΤΥΠΟ φιλοδοξεί να γίνει ο καταλύτης αυτής της νέας πορείας

* για μια πόλη που μπορεί και πρέπει να γίνει πόλη ΠΡΟΤΥΠΟ,
* για ένανανοιχτό, αλληλέγγυο και δημοκρατικό Δήμο χωρίς αποκλεισμούς, με ισότητα και ισονομία,
* για μια νέα, προοδευτική αυτοδιοικητική παρέμβαση στο Δήμο.

Μια πρωτοβουλία που φιλοδοξούμε να αποτελέσει τη βάση συσπείρωσης των προοδευτικών δυνάμεων

* γιατην κατάκτηση της πλειοψηφίας στις δημοτικές εκλογές
* ***για να κάνουμε την πόλη μας πόλη που θα αποτελεί:***
  + ***ΥΠΟΔΕΙΓΜΑ Προσήλωσης στην βελτίωση της καθημερινότητας & της ποιότητας ζωής όλων των κατοίκων με πολιτισμό, ανθρωπιά, κοινωνική αλληλεγγύη και φυσικά με αισθητική και λειτουργική αναβάθμιση.***
  + ***ΥΠΟΔΕΙΓΜΑ Αειφόρας λειτουργίας, με πράσινο παντού, με μηδενισμό του περιβαλλοντικού αποτυπώματος και με αρμονική ένταξη του αστικού ιστού στο φυσικό περιβάλλον.***
  + ***ΥΠΟΔΕΙΓΜΑ Τεχνολογικής πρωτοπορίας, σύγχρονης και ανοικτής παιδείας και ανάδειξης των νέων μας σε κινητήρια και ζωογόνο δύναμη.***
  + ***ΥΠΟΔΕΙΓΜΑ Συμμετοχικής δημοκρατικής λειτουργίας, πολιτικού πολιτισμού, και καθολικής προσβασιμότητας όλων των πολιτών, χωρίς διακρίσεις και αποκλεισμούς.***

**Αγαπητοί φίλοι και φίλες**

Το ξέρουμε όλοι ότι έχουμε πολλά πλεονεκτήματα αλλά και αρκετά μειονεκτήματα.

Ας αναδείξουμε αυτά που μας ξεχωρίζουν και ας δουλέψουμε πάνω στις αδυναμίες μας.

Έχουμε μπροστά μας σχεδόν δυο χρόνια. Ας μη πάει ούτε μια μέρα χαμένη.

Ήδη έχουν δημιουργηθεί 5 ομάδες εργασίας.

Μια για την ανάπτυξη της παράταξης, μια για την επικοινωνία, μια για την διοικητική της υποστήριξη, μια για την παρακολούθηση της καθημερινής ζωής του Δήμου και μια για την ανάπτυξη των θέσεων μας και την διαμόρφωση του προγράμματος.

Από σας ζητάμε:

Να τις στελεχώσετε.Να διαθέσετε την εμπειρία, τις ιδέες, τη διάθεση, τη δικτύωση σας στη κοινωνίακαι λίγο από το χρόνο σας.

Να γίνετε το αυτί, το μάτι, η φωνή και η ψυχήτης Παράταξης.

Να γίνετε η μαγιά της ανατροπής και της ανάδειξης μιας νέας προοδευτικής πλειοψηφίας.Μιας πλειοψηφίας που θα βάλει τέλος στις αποτυχημένες πρακτικές που εφαρμόστηκαν μέχρι σήμερα και θα κάνει την ΠΕΝΤΕΛΗ πόλη ΠΡΟΤΥΠΟ που θα χαιρόμαστε να ζούμε.

Σας ευχαριστώ